CELEX: 32022R0091
Language: sl
Date: 2022-01-21 00:00:00
Title: Izvedbena uredba Komisije (EU) 2022/91 z dne 21. januarja 2022 o opredelitvi meril za določanje, da ladja proizvaja zmanjšane količine odpadkov ter z njimi ravna trajnostno in okolju prijazno v skladu z Direktivo (EU) 2019/883 Evropskega parlamenta in Sveta (Besedilo velja za EGP)

24.1.2022   
               
               
                  SL
               
               
                  Uradni list Evropske unije
               
               
                  L 15/12
               
            
         IZVEDBENA UREDBA KOMISIJE (EU) 2022/91
         z dne 21. januarja 2022
         o opredelitvi meril za določanje, da ladja proizvaja zmanjšane količine odpadkov ter z njimi ravna trajnostno in okolju prijazno v skladu z Direktivo (EU) 2019/883 Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2019/883 Evropskega parlamenta in Sveta z dne 17. aprila 2019 o pristaniških sprejemnih zmogljivostih za oddajo odpadkov z ladij, spremembi Direktive 2010/65/EU in razveljavitvi Direktive 2000/59/ES (1) ter zlasti člena 8(5) Direktive,
         ob upoštevanju naslednjega:
         
                     (1)
                  
                  
                     Za namene znižanja pristojbin iz člena 8(4) Direktive (EU) 2019/883 bi bilo treba uporabiti merila iz Priloge.
                  
               
                     (2)
                  
                  
                     V merilih iz oddelka 1 Priloge so izražena bistvena prizadevanja za zmanjšanje količine odpadkov. Zato bi morala biti obvezna.
                  
               
                     (3)
                  
                  
                     Dodatna merila iz oddelka 2 Priloge se lahko uporabijo za spodbujanje posebnih praks in opreme, ki so lahko koristne tudi za zmanjšanje količine odpadkov. Zato bi morala biti ta merila neobvezna.
                  
               
                     (4)
                  
                  
                     Za zagotovitev enotnih pogojev za uporabo znižanja pristojbine iz člena 8(5) Direktive (EU) 2019/883 je nujno, da države članice uporabljajo harmonizirano metodologijo. Izvedbeni akti, sprejeti na podlagi Direktive (EU) 2019/883, bi zato morali imeti obliko izvedbenih uredb.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za varnost na morju in preprečevanje onesnaževanja morja z ladij –
                  
               SPREJELA NASLEDNJO UREDBO:
         
            Člen 1
            
               1.   Pristaniške sprejemne zmogljivosti ali pristaniški organi pri izračunu znižanja pristojbine v skladu s členom 8(5), prvi pododstavek, točka (b), Direktive (EU) 2019/883 upoštevajo merila iz oddelka 1 Priloge.
            
            
               2.   Pristaniške sprejemne zmogljivosti ali pristaniški organi pri izračunu znižanja pristojbine v skladu s členom 8(5), prvi pododstavek, točka (b), Direktive (EU) 2019/883 lahko upoštevajo merila iz oddelka 2 Priloge.
            
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. januarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 151, 7.6.2019, str. 116.
      
      
         
            PRILOGA
            ODDELEK 1
            
               Seznam obveznih meril iz člena 1(1)
            
            
                        Merila
                     
                     
                        Povezani elementi
                     
                     
                        Povezana priloga h konvenciji MARPOL
                     
                     
                        Možni načini preverjanja (1)
                        
                     
                  
                        Ločevanje na krovu v skladu z Resolucijo MEPC.295(71) in zagotovitev dostave v ustrezne pristaniške sprejemne zmogljivosti, ki izpolnjujejo pogoje iz člena 4(2)(d) Direktive (EU) 2019/883.
                     
                     
                        Operacija in upravljanje
                     
                     
                        Priloga V
                     
                     
                        Green Award, ISO 21070, Blue Angel, Green Marine, potrdilo o oddaji odpadkov, načrt za ravnanje z odpadki konkretnega plovila, ki ga je odobril klasifikacijski zavod za plovila, sistem okoljskega upravljanja ISO 14001.
                     
                  
                        Okoljsko trajnostne nabavne politike (zmanjšanje embalažnih materialov, npr. s pakiranjem v razsutem stanju in izogibanjem plastiki za enkratno uporabo)
                     
                     
                        Upravljanje
                     
                     
                        Priloga V
                     
                     
                        Green Award, ISO 21070, Blue Angel, Green Marine, načrt za ravnanje z odpadki konkretnega plovila, ki ga je odobril klasifikacijski zavod za plovila, sistem okoljskega upravljanja ISO 14001.
                     
                  ODDELEK 2
            
               Seznam neobveznih meril iz člena 1(2)
            
            
                        Merila
                     
                     
                        Povezani elementi
                     
                     
                        Povezana priloga h konvenciji MARPOL
                     
                     
                        Možni načini preverjanja (2)
                        
                     
                  
                        Uporaba alternativnih goriv (3) in drugih virov energije med plovbo do pristanišča pristanka ali na privezu (npr. električna energija z obale, vetrna, sončna)
                     
                     
                        Konstrukcija, tehnologija in obratovanje ladij
                     
                     
                        Priloga I
                     
                     
                        Green Award, dobavnica za gorivo, knjiga o oljih, spričevalo o razredu ali statusu, načrt upravljanja energijske učinkovitosti ladij (SEEMP).
                     
                  
                        Uporaba sistema bele škatle < 5ppm (za nadzor in spremljanje izpusta kalužne vode iz plovila)
                     
                     
                        Tehnologija in obratovanje
                     
                     
                        Priloga I
                     
                     
                        Spričevalo o razredu, dokumentacija o homologaciji
                     
                  
                        Ločevalo vode, onesnažene z oljnimi madeži (OWS) <5 ppm
                     
                     
                        Tehnologija in obratovanje
                     
                     
                        Priloga I
                     
                     
                        Spričevalo o razredu, dokumentacija o homologaciji, Green Award, indeks čistega ladijskega prometa (Clean Shipping Index), Green Marine, Blue Angel
                     
                  
                        OWS <5 ppm + alarmni sistem in avtomatična zaustavitev za ladje <10 000  GT
                     
                     
                        Tehnologija in obratovanje
                     
                     
                        Priloga I
                     
                     
                        Spričevalo o razredu, dokumentacija o homologaciji, Green Award, indeks čistega ladijskega prometa, Green Marine, Blue Angel
                     
                  
                        Ladja za izpuste ne uporablja opreme za filtriranje oljnih madežev, ampak ločuje vso kalužno vodo in blato ter ju nato odloži v pristaniških sprejemnih zmogljivostih
                     
                     
                        Obratovanje
                     
                     
                        Priloga I
                     
                     
                        Knjiga o oljih, potrdila o oddaji odpadkov
                     
                  
                        Sistem za čiščenje odpadnih voda v skladu z Resolucijo Mednarodne pomorske organizacije MEPC.227(64) za vsa plovila, razen za potniške ladje pri obratovanju na posebnih območjih iz Priloge IV h konvenciji MARPOL.
                     
                     
                        Tehnologija, obratovanje in upravljanje
                     
                     
                        Priloga IV
                     
                     
                        Izjava EU o skladnosti v skladu z Direktivo 2014/90/EU Evropskega parlamenta in Sveta (4)ali spričevalo o razredu. Poleg tega redno preverjanje uporabe s strani neodvisnega preveritelja.
                     
                  
                        Ladja odpadnih voda ne izpušča v morje in vse neprečiščene in/ali obdelane odpadne vode in/ali blato iz čistilne naprave odlaga v pristaniške sprejemne zmogljivosti.
                     
                     
                        Obratovanje
                     
                     
                        Priloga IV
                     
                     
                        Potrdila o oddaji odpadkov
                     
                  
                        Ponovna uporaba in recikliranje na krovu
                     
                     
                        Operacija in upravljanje
                     
                     
                        Priloga V
                     
                     
                        ISO 21070, Green Marine, sistem okoljskega upravljanja ISO 14001
                     
                  
               (1)  Sprejmejo se lahko dodatne sheme, po katerih lahko ladje dokažejo, da izpolnjujejo merila.
            
               (2)  Sprejmejo se lahko dodatne sheme, po katerih lahko ladje dokažejo, da izpolnjujejo merila.
            
               (3)  Kot je opredeljeno v Direktivi 2014/94/EU Evropskega parlamenta in Sveta z dne 22. oktobra 2014 o vzpostavitvi infrastrukture za alternativna goriva (UL L 307, 28.10.2014, str. 1).
            
               (4)  Direktiva 2014/90/EU Evropskega parlamenta in Sveta z dne 23. julija 2014 o pomorski opremi in razveljavitvi Direktive Sveta 96/98/ES (UL L 257, 28.8.2014, str. 146).